《九日同马君卿任宏器登高四首 其三》
明代·何景明

病思逢佳节，孤怀忆远游。河山还似昔，烟树不胜秋。

故国浮云去，高台日暮愁。牛山元有恨，休讶泪长流。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。